recursal/SuperWikiNEXT-32B huggingface dataset:
**ירדן דנן** (נולדה ב-3 במאי 1997) היא כדורסלנית ישראלית, המשחקת בעמדת הקלעית באליצור רמלה.

ביוגרפיה
--------

דנן נולדה וגדלה בכפר הנוער בן שמן. החלה לשחק כדורסל מגיל 8 בשוהם אצל אביה מאמן הכדורסל מיקו דנן. בהמשך עברה לשחק באליצור רמלה ובהפועל ראשון לציון. בעונת 2010/11 זכתה עם הפועל ראשון לציון באליפות המדינה לילדות.
בתיכון שיחקה בנבחרת קריית שרת חולון. בעונת 2014/2015 זכתה עם הקבוצה באליפות בתי הספר התיכונים אחרי ניצחון בגמר על הגימנסיה הריאלית. במשחק קלעה דנן 19 נקודות ונבחרה לשחקנית המצטיינת של המשחק והעונה כולה. בהמשך יצאה הנבחרת לאליפות העולם ISF שם נבחרה דנן לחמשיית הטורניר.

### קבוצות בוגרות

בעונה 2012/13 שיחקה לראשונה בליגת העל בקבוצת אליצור רמלה. בעונה זו זכתה עם הקבוצה באליפות המדינה בכדורסל נשים. בעונת 2013/14 עברה לשחק בקבוצת הפועל ראשון לציון. בעונת 2014/15 חזרה לשחק באליצור חולון. בתום העונה יצאה לשחק בארצות הברית במכללות וובר ואקרד.   

בעונת 2019/20 חזרה לארץ וחתמה בקבוצת אליצור רמלה. הליגה הופסקה באותה עונה עקב משבר הקורונה כאשר הקבוצה ממוקמת במקום השלישי. דנן קלעה 7.1 נקודות (43% מהשלוש) ולקחה 3.1 ריבאונדים בממוצע למשחק. דנן זכתה בתואר קלעית השלשות של העונה. לקראת עונת 2020/21 חתמה בקבוצת מכבי בנות אשדוד.

### נבחרות ישראל

שחקנית נבחרות ישראל הצעירות מגיל טרום קדטיות ועד נבחרת העתודה.  

ב-2012 השתתפה באליפות אירופה עד גיל 16 דרג ב'. דנן סיימה את הטורניר עם ממוצע של 7.7 נקודות 2.9 ריבואנדים ו-1.3 אססיטים ואת הטורניר בשנה לאחר מכן סיימה עם ממוצע של 6.2 נקודות 3.6 ריבואנדים ו-1.4 אססיטים.
ב-2014 השתתפה באליפות אירופה עד גיל 20 דרג ב'. את הטורניר סיימה עם ממוצע של 6.2 נקודות 2.6 ריבואנדים ו-0.9 אססיטים.
ב-2015 השתתפה באליפות אירופה עד גיל 18 דרג א'. את הטורניר סיימה עם ממוצע של 6.9 נקודות 3 ריבואנדים ו-0.9 אססיטים.
ב-2016 השתתפה בשנית באליפות אירופה עד גיל 20 דרג ב'. את הטורניר סיימה עם ממוצע של 9 נקודות 6 ריבואנדים ו-1.2 אססיטים. בשנה לאחר מכן השתתפה בשלישית באליפות אירופה עד גיל 20 דרג ב'. את הטורניר סיימה עם ממוצע של 9.3 נקודות 4.3 ריבואנדים ו-1.7 אססיטים.
  

החל משנת 2019 דנן היא חלק מסגל נבחרת ישראל.

קישורים חיצוניים
----------------

* פרופיל השחקנית(הקישור אינו פעיל), באתר איגוד הכדורסל בישראל
* פרופיל השחקנית, באתר מנהלת ליגת העל בכדורסל נשים

הערות שוליים
------------

1. ↑  לי נוף, ‏הפועל ראשון לציון צירפה את עדי לוקס וירדן דנן, באתר ONE‏, 12 ביוני 2013
2. ↑  רענן וייס, כדורסל נשים: ירדן דנן חתמה באליצור רמלה, באתר ynet, 29 במאי 2019
3. ↑  ליאור ברטל, "סיום הזוי לעונה", באתר דבר, ‏26 במרץ 2020
4. ↑  ‏מתחמשת: מכבי אשדוד החתימה ארבע שחקניות, באתר ספורט1, 29 ביוני 2020
יוזם התוכנית, ראש ממשלת לבנון פואד סניורה
**תוכנית שבע הנקודות** (או **תוכנית סניורה**) הייתה מתווה להפסקת אש מיידית שהציג ראש ממשלת לבנון פואד סניורה ב-26 ביולי 2006 בעיצומה של מלחמת לבנון השנייה בוועידה בינלאומית שהתכנסה ברומא על מנת להביא לסיום הלחימה. התוכנית נדחתה על ידי ישראל ומדינות נוספות, אך תוכנה היוותה את הבסיס להחלטה 1701 של מועצת הביטחון של האו"ם שהתקבלה ב-12 באוגוסט באו"ם.

תחילה התנגד ארגון חזבאללה, בגיבויה של סוריה, לתוכנית ובמיוחד לסעיף הקורא לפירוק הארגון מנשקו בדרום לבנון, אולם בעקבות לחץ שהפעילו שרי החוץ הערביים בכינוס של הליגה הערבית בביירות ב-7 באוגוסט, הוכרז כי התוכנית נתמכת על ידי חזבאללה, ובתמורה יגבירו מדינות ערב את הלחץ באו"ם על מנת לשנות את נוסח ההצעה האמריקנית להפסקת-אש. 

התוכנית קיבלה גם את תמיכתה של האיחוד האירופי, וצרפת הציגה טיוטה להפסק-אש המבוססת על התוכנית. בישראל סירבו לקבל את התוכנית ובמיוחד לסעיף הנוגע לאזור חוות שבעא. כמו כן דרשו ערבויות למימוש החלטה על הצבת כוח בינלאומי בטרם תיסוג משטחי דרום לבנון.

ב-12 באוגוסט קיבלה מועצת הביטחון של האו"ם את החלטה 1701 שלה המבוססת על תוכניתו של סניורה לאחר שלדרישת ארצות הברית הוכנסו בו שינויים.

### סעיפי התוכנית

התוכנית כללה 7 סעיפים:

1. התחייבות הדדית של ישראל ולבנון לשחרור האסירים והשבויים באמצעות הוועדה הבינלאומית של הצלב האדום. ייעשה כל שאפשר כדי לחקור מה עלה בגורלו של רון ארד; ישראל תשחרר את סמיר קונטאר ואת כל שאר האסירים הלבנונים.
2. נסיגת צה"ל מהשטחים שמעבר לקו הכחול וחזרת הפליטים בדרום לבנון לבתיהם.
3. ישראל תעביר את השליטה בחוות שבעא לכוחות האו"ם, ומועצת הביטחון תפעל להסדרת הריבונות של ממשלת לבנון בשטח.
4. ממשלת לבנון תהיה הריבון היחיד בשטח שמדרום לליטאני, וייאסר על הכנסת נשק לאזור על ידי גורמים זרים.
5. חיזוק הכוח הבינלאומי של האו"ם הפועל בדרום לבנון והגדלת ציודו, הרחבת משימותיו ושטח פעילותו בהתאם לצורך.
6. האו"ם יפעל ליישום מלא של הסכם הפסקת האש שנחתם בין ישראל ללבנון בשנת 1949 במסגרת הסכמי רודוס.
7. האו"ם והקהילה הבינלאומית יתמכו בלבנון ויסייעו בתיקון הנזקים במדינה ובשיקום כלכלתה.

בעיתון לבנוני פורסם כי האירוע בכפר קאנא ב-30 ביולי בו נהרגו כמה עשרות אזרחים מהפצצות חיל האוויר, היה יוזמה של חזבאללה שנלחץ מתוכניתו של סניורה וביקש לעכב בכך את קבלתה.

קישורים חיצוניים
----------------

* צבי בראל, ההישגים של סיניורה, באתר הארץ, 30 בספטמבר 2006
* One way out: the Siniora plan, באתר הדיילי סטאר, 2 באוגוסט 2006

הערות שוליים
------------

1. ↑  וועידת הליגה הערבית מאוחדת בהתנגדות להצעה באו"ם, באתר נענע10, 7 באוגוסט 2006
2. ↑  רועי נחמיאס, אתר לבנוני: חיזבאללה תכנן להביא להרג בכנא, באתר ynet, 31 ביולי 2006
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**אנקונדה** (באנגלית: **Anaconda**) הוא סרט אימה אמריקאי משנת 1997, שבוים על ידי לואיס לוסה ונכתב על ידי האנס בר, ג'ים קאש וג'ק אפס ג'וניור. בסרט מככבים ג'ניפר לופז, אייס קיוב וג'ון ווייט. בשנת 2004 יצא סרט המשך בשם "אנקונדה: המצוד אחר סחלב הדמים".

עלילה
-----

במהלך צילום סרט דוקומנטרי על שבט אינדיאני אבוד בנהר האמזונאס, צוות צילום של "נשיונל ג'יאוגרפיק", בביומיה של טרי פלורס, אוסף בדרכו זר תימהוני, צייד נחשי אנקונדה במקצועו, פול שרון, אשר אומר להם שהוא יודע היכן למצוא את השבט האינדיאני. כאשר ד"ר סטיבן קל, אחד מאנשי הצוות נפצע, פול לוקח פיקוד על הספינה ועל אנשי הצוות, ומכריח אותם לעזור לו לצוד את נחשי האנקונדה, למרות סיכון חייהם.

ביקורות והכנסות
---------------

הסרט זכה לביקורות שליליות מצד מבקרי הקולנוע. אתר הקולנוע "Rotten Tomatoes" העניק לסרט ציון 24%, בהתבסס על 29% ביקורות. אתר הביקורות "Metacritic" העניק לסרט ציון של 37 מתוך 100, בהתבסס על 20 ביקורות.

למרות הביקורות השליליות, הסרט זכה להצלחה מבחינה כספית. בשבוע הראשון ליציאתו, הסרט דורג במקום הראשון ברשימת שוברי הקופות, עם הכנסות של כ-16.6 מיליון דולר. עם תקציב של 45 מיליון דולר, הסרט גרף הכנסות של כ-65.8 מיליון דולר בארצות הברית, ועוד כ-71 מיליון דולר בשאר רחבי העולם. סך הכול, הסרט הכניס כ-136.8 מיליון דולר בעולם.

קישורים חיצוניים
----------------

* "אנקונדה", במסד הנתונים הקולנועיים IMDb (באנגלית)
* "אנקונדה", באתר נטפליקס
* "אנקונדה", באתר AllMovie (באנגלית)
* "אנקונדה", באתר Rotten Tomatoes (באנגלית)
* "אנקונדה", באתר Box Office Mojo (באנגלית)
* "אנקונדה", באתר Metacritic (באנגלית)
* "אנקונדה", באתר אידיבי
* "אנקונדה", במסד הנתונים הקולנועיים KinoPoisk (ברוסית)
ברק אובמה מביט במראה
**מודעות-עצמית** משמעה תשומת לב של האדם (או הקבוצה) אל עצמיותו: רגשותיו, מחשבותיו, צרכיו ותשוקותיו.

המודעות העצמית מלווה את האדם ברוב הפעולות הקשורות לחיי היום יום. על פי תפיסתו של פרויד חלקים נרחבים מהנפש שלנו נמצאים בלא-מודע, וישנן דרכים שונות בהן אנו יכולים להעלות לפחות את חלקן למודע.

לפי המשמעויות המקובלות בשפה המדוברת ובספרות, המודעות העצמית כוללת משמעויות נוספות, כגון היכולת לאינטרוספקציה, והיכולת של האינדיבידואל להבדיל עצמו מהסביבה ומאינדיבידואלים אחרים. מודעות-עצמית דומה בתפיסה ליכולת חישה וכוללת חוויה של העצמי.

מודעות-עצמית היא שאלה פילוסופית הקשורה לתודעת האדם.

חשיבות
------

מודל הנפש של פרויד: החלקים בכחול הם החלק הלא מודע של האדם. החלק הקטן בלבן הוא המודע
תהליך שליפת המידע מהזיכרון האירועי, מחייב מצב של מודעות עצמית משום שהוא כולל זכרונות אישיים בעלי אופי אוטוביוגרפי.

פיתוח מודעות עצמית היא הדרך העיקרית להבניית תפיסה מוסרית בשלה. זאת משום שהיא מאפשרת אימוץ התנהגות שאינה צייתנית ואינה מושפעת מדברי אחרים. בכך היא מונעת התנהגות קונפורמית הגוררת את האדם להתנהגות של עדר.

מודעות עצמית עשויה להוביל את האדם להבין את חולשותיו ולגרום לו לפשפש במעשיו ולהימנע מלהיגרר להתנהגויות שאינן הולמות, וגם להבין את הסיבות האמיתיות המודחקות שמשפיעות על מצב רוחו. באופן זה, היכולת של האדם לשאוב תגמול מעצמו ולא להיות תלוי בתגובות ובתגמולים של אחרים, היא המאפשרת לו בשלות מוסרית.

מודעות עצמית וחוויית הזרימה
---------------------------

חוויית הזרימה מאופיינת בריכוז של כל משאבי הקשב וההכרה אל עבר הפעילות המבוצעת. כתוצאה מכך התודעה של האדם מתאחדת עם הפעילות. מצב זה גורם לאובדן זמני של המודעות העצמית, אשר בעקבותיו נוצרת תחושת חופש המאפשרת לאדם לפרוץ את גבולות הדימוי העצמי שלו.

קְשיבוּת, או, מודעות קשובה (Mindfullness) מביאה את האדם להתרכז בכאן ועכשיו של הפעולה או החוויה של ההווה.

מודעות עצמית תכונתית
--------------------

 ערך מורחב – **מודעות עצמית תכונתית**  

מודעות עצמית תכונתית (באנגלית: Self-consciousness) היא הנטייה למיקוד הקשב של האדם בעצמו, המוביל למודעות מוגברת לגבי איך הופעתם או מעשיהם נתפסים בעיני אחרים. תחושה לא נעימה של מודעות תכונתית עלולה להתרחש כאשר האדם מרגיש שצופים בו, התחושה ש"כולם מסתכלים" עליו.

ראו גם
------

* תודעה עצמית
* הערכה עצמית
* מטא-קוגניציה
* לוגוסופיה

קישורים חיצוניים
----------------

* סרט על זיגמונד פרויד ומאפייני הלא-מודע
* Self-Consciousness, מאמר באנציקלופדיה האינטרנטית לפילוסופיה.

הערות שוליים
------------

1. 1 2  אשר משיח, קורין ספקטור ואורלי רונן (2004). לחנך לפנאי. רעננה: מכון מופ"ת.
2. ↑  יונתן גושן־גוטשטיין ודן זכאי (2006). פסיכולוגיה קוגניטיבית - כרך ב – זיכרון. רעננה: האוניברסיטה הפתוחה.
3. ↑  רות וולף, (2008). אתיקה טובה לעסקים. ירושלים: הוצאת ראובן מס.
4. ↑  Allan Fenigstein, Michael F. Scheier, Arnold H. Buss, Public and private self-consciousness: Assessment and theory. **Journal of Consulting and Clinical Psychology** 43, 1975-08, עמ' 522–527 doi: 10.1037/h0076760

| התייחסות האדם אל עצמו |
| --- |
| 

|  |
| --- |
| מודעות עצמית • תפיסה עצמית • זהות • דימוי עצמי • הערכה עצמית • הערכה עצמית מותנית • האדרה עצמית • תאוריית ההיכרות עם העצמי • ניטור עצמי • מסוגלות עצמית • שליטה עצמית • טיפול עצמי • חשיפה עצמית • שנאה עצמית |

 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 4135716-4
* NKC: ph217729

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

ג'ים סטריט, המגולם על ידי קולין פארל
**ימ"מ יחידת פריצה** (באנגלית: **S.W.A.T**) הוא סרט פעולה משנת 2003, המבוסס על סדרת טלוויזיה באותו שם ששודרה באמצע שנות ה־70. את הסרט ביים קלארק ג'ונסון ומככבים בו סמואל ל. ג'קסון, קולין פארל, אל אל קול ג'יי ומישל רודריגז בתפקידים הראשיים.

עלילה
-----

ג'ים סטריט ויחידתו (ה־SWAT, יחידה מיוחדת ללוחמה בטרור) מוזעקים לבנק שבו קבוצת שודדים לקחו בני ערובה. לאחר שנכנסו בחשאי לתוך הבנק, שותפו ליחידה של סטריט, בריאן גמבל, מפר פקודות ישירות ויורה באחד מבני הערובה מתוך ניסיון לירות בשודדים.

עקב כך, בריאן וג'ים מורדים בדרגה. דרכיהם נפרדות כתוצאה מסכסוך, לאחר שהיו חברים כבר שנים רבות. בשעה שגמבל פורש מהיחידה, סטריט מועבר לתפקיד מחסנאי נשק.

סטריט נקרא חזרה לשורות היחידה לאחר שסמל שני דן "הונדו" הרלסון מארגן מחדש את הצוות. במקביל משטרת לוס אנג'לס עוצרת רוצח מבוקש בשם אלכס מונטל, שרצח את אביו ודודו עבור שליטה בעסקיהם המפוקפקים. כאשר השוטרים מובילים אותו לתוך תחנת המשטרה, מונטל צועק בפני כלי התקשורת שמי שיוציא אותו מידי המשטרה יקבל 100 מיליון דולר.

משימתו של הימ"מ היא להוביל את מונטל לבית הכלא. במהלך הנסיעה להובלת האסירים, חוליית פושעים תוקפת את האוטובוס בניסיון לשחרר את מונטל. מאוחר יותר מתברר שבראש הפושעים עומד גמבל, שהחליט לחצות לצד שכנגד. הוא והחוליה שלו מחלצים את מונטל מידי יחידת הימ"מ ומובילים אותו דרך תחנת רכבת תחתית לתוך מטוס שחטפו בניסיון להבריח את מונטל מהארץ.

לאחר שכמעט והצליחו, ימ"מ יחידת הפריצה עוצרים בכוח את המטוס ומתפתחים חילופי ירי. בסוף הסרט מתעמת ג'ים סטריט מול חברו לשעבר בריאן גמבל, והיחידה מצליחה להעביר את מונטל לבית הכלא.

שחקנים
------

* סמואל ל. ג'קסון – סמל שני דן "הונדו" הרלסון, יוצא סיירת חיל הנחתים שלחם בוייטנאם
* קולין פארל – השוטר ג'ים סטריט, יוצא הקומנדו הימי
* מישל רודריגז – השוטרת כריס סאנצ'ז
* אל אל קול ג'יי – השוטר דיקון "דיק" קיי
* ג'וש צ'ארלס – השוטר טי. ג'יי מקייב
* ג'רמי רנר – השוטר בריאן גמבל
* בריאן ואן הולט – השוטר מייקל בוקסר
* אוליבייה מרטינז – אלכס מונטל
* רג' א. קת'י – השוטר גרג ולסקז
* לארי פוינדקסטר – קפטן תומאס פולר

קישורים חיצוניים
----------------

* 

* אתר האינטרנט הרשמי של ימ"מ יחידת פריצה

* "ימ"מ יחידת פריצה", במסד הנתונים הקולנועיים IMDb (באנגלית)

* "ימ"מ יחידת פריצה", באתר נטפליקס

* "ימ"מ יחידת פריצה", באתר AllMovie (באנגלית)

* "ימ"מ יחידת פריצה", באתר Rotten Tomatoes (באנגלית)

* "ימ"מ יחידת פריצה", באתר Box Office Mojo (באנגלית)

* "ימ"מ יחידת פריצה", באתר Metacritic (באנגלית)

* "ימ"מ יחידת פריצה", במסד הנתונים הקולנועיים KinoPoisk (ברוסית)
**חיים (חמי) רובוביץ** (7 בדצמבר 1957 – 16 בדצמבר 2023) היה איש מערכת הביטחון הישראלית שכיהן כראש אגף המטה בשירות הביטחון הכללי. לאחר פרישתו ייסד וניהל את עמותת "דרך כפר".

ביוגרפיה
--------

חיים רובוביץ נולד וגדל בירושלים, דור שישי בעיר. אביו היה חבר ההגנה והוא קרוי על שם דודו שנפל בהר-טוב במלחמת העצמאות.

את שירותו הצבאי עשה כקצין בחיל השריון וב-1981 התגייס לשירות הביטחון הכללי. מילא תפקידי רכז ומפקד בזירה הפלסטינית ובשנות ה-90 כיהן כראש אגף צפון וערביי ישראל בשירות.

בשנות האלפיים מונה לראש אגף המטה בשירות, וב-2005 פרש מהשירות. מאז התמסר לפעילות חינוכית. יחד עם עמיתו ד"ר חיים פרי, הוא ייסד את עמותת "דרך כפר - יוזמות חינוך" הפעילה בכ-70 קהילות חינוך בפריפריה החברתית והגאוגרפית בישראל. רובוביץ שימש כמנכ"ל העמותה הראשון.

כמו כן, היה חבר בעמותת מפקדים למען ביטחון ישראל ופרסם טורי דעה באתר זמן ישראל.

עסק בצילום כתחביב.

חיים אישיים
-----------

רובוביץ היה נשוי לוורדית ואב לשלושה, התגורר ברעות.

ב-2021 אובחן כחולה בניוון שרירים (ALS), ובדצמבר 2023 נפטר מהמחלה, בגיל 66. נטמן בבית העלמין במודיעין.

בן דודו של אביו היה כדורגלן בית"ר ירושלים אודי רובוביץ. קרוב משפחה נוסף היה הנער פעיל הלח"י, אלכסנדר רובוביץ, שנרצח על ידי חיילים בריטיים ומקום קבורתו לא נודע.

הערות שוליים
------------

1. 1 2 3 4  עמוס הראל, "עצרנו אינסוף אנשים שלא לצורך. זה לא תרם דבר", באתר הארץ, ‏17 בפברואר 2022
2. ↑  חיים רובוביץ - המנכ"ל המייסד וחבר ועד מנהל, באתר דרך כפר
3. ↑  הזמן של חיים רובוביץ, באתר זמן ישראל
4. ↑  האתר של חיים רובוביץ
5. 1 2  תערוכה: "רגעים שתפסו אותי", באתר הספרייה למדעי החברה, לניהול ולחינוך ע"ש ברנדר-מוס, ‏21 בדצמבר 2023
פירוש נוסף ערך זה עוסק בשורש של מספר. אם התכוונתם לפירוש אחר, ראו שורש (פירושונים).
סימון מתמטי לשורש
במתמטיקה, ה**שורש** ה־n-י של a הוא מספר ממשי או מרוכב, שכאשר מכפילים אותו n פעמים בעצמו, מקבלים את a. את השורש מסמנים {\sqrt[ {n}]{a}}. שורש של מספר נקרא גם **רדיקל** (באנגלית root ו-radical, שמקורם ב-radix בלטינית שפירושו "שורש"). הפעולה החישובית של מציאת שורש של מספר נקראת **הוצאת שורש**.

**שורש ריבועי** של מספר ממשי a כלשהו הוא מספר, אשר כשמכפילים אותו בעצמו, מקבלים את a. הפעולה החישובית של מציאת השורש הריבועי נקראת הוצאת שורש ריבועי.

התוצאה של הוצאת שורש ריבועי ממספר חיובי היא שני שורשים ממשיים. למשל, למספר 100 יש את השורשים פלוס 10 ומינוס 10, אשר כל אחד בריבוע מחזיר 100. עם זאת, כאשר מדובר על **ה**שורש הריבועי של מספר, מקובל כי סמל השורש הוא בדרך כלל חיובי בלבד (Principal square root). השורש הריבועי החיובי מסומן כך: {\sqrt {a}}. אולם, פתרון המשוואה {\displaystyle \ x^{2}=a} הוא {\displaystyle \ +{\sqrt {a}}} ו-{\displaystyle \ -{\sqrt {a}}}.

למספרים ממשיים שליליים אין שורש ריבועי ממשי (מכיוון שכל מספר ממשי שמוכפל בעצמו נותן תוצאה אי-שלילית, בין אם הוא שלילי ובין אם הוא חיובי). המספרים המרוכבים פותחו בין היתר על מנת לתת מענה לבעיה זו: במספרים המרוכבים יש שורש לכל מספר (ממשי או מרוכב).

**שורש מעוקב** של a הוא מספר שכאשר מכפילים אותו 3 פעמים בעצמו, מקבלים את a.

חזקות רציונליות מוגדרות באמצעות פעולת השורש, על ידי {\sqrt[ {n}]{a}}=a^{{{\frac {1}{n}}}}, כאשר n מספר חיובי שלם. לפיכך, חזקה רציונלית כללית מוגדרת כך: a^{{{\frac {m}{n}}}}=({\sqrt[ {n}]{a}})^{m}. אפשר להוכיח, שפעולה זאת קיימת ומוגדרת היטב (במספרים הממשיים) עבור כל מספר ממשי אי-שלילי a.

שורש של מספר מרוכב
------------------

מעל שדה המספרים המרוכבים לכל מספר מרוכב יש n שורשים מסדר n. את השורש נוח לחשב בהצגה הקוטבית של מספרים מרוכבים: \ z=r(\cos \theta +i\sin \theta )=re^{{i\theta }} במקרה זה, השורש מסדר n נתון על ידי

\ z^{{1/n}}=r^{{1/n}}e^{{i({\frac {\theta }{n}}+{\frac {2\pi k}{n}})}}
כאשר k=0,1,...n-1.

לדוגמה: {\sqrt {-1}}=(-1)^{{1/2}}=(e^{{i\pi }})^{{1/2}}=e^{{i(\pi /2+\pi k)}}=ie^{{i\pi k}} כאשר k=0,1 ו-\ e^{{i\pi /2}}=i. עבור k=0 מקבלים \ e^{{i\pi \cdot 0}}=1 ואילו עבור k=1 מקבלים \ e^{{i\pi }}=-1 ובסך הכל {\sqrt {-1}}=(-1)^{{1/2}}=(e^{{i\pi }})^{{1/2}}=e^{{i(\pi /2+\pi k)}}=\pm i

בהצגה הקרטזית, השורש השני של מספר מרוכב \ a+bi (\ a,b\in {\mathbb {R}}) נתון על ידי הנוסחה \ {\sqrt {a+bi}}=\pm ({\frac {b}{2t}}+ti), כאשר \ t={\sqrt {{\frac {{\sqrt {a^{2}+b^{2}}}-a}{2}}}}.

עוד דוגמה: שורש שלישי של 1:

{\displaystyle z\_{1}=1,\quad z\_{2}=e^{i{\frac {2\pi }{3}}}={\frac {-1+i{\sqrt {3}}}{2}},\quad z\_{3}=e^{i{\frac {4\pi }{3}}}={\frac {-1-i{\sqrt {3}}}{2}}}.

ראו גם
------

| מיזמי קרן ויקימדיה |
| --- |
| ויקיספר ספר לימוד בוויקיספר: **שורש** |

* שורש ריבועי
* חזקה (מתמטיקה)
* הרחבה רדיקלית
* פתרון באמצעות רדיקלים

קישורים חיצוניים
----------------

* Surd.html שורש של מספר, באתר MathWorld (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 4258245-3

 |
**ארבע על ארבע** הוא סרט קומדיה ישראלי משנת 2016 אותו ביים שי כנות וכתב רועי עידן. הסרט הופק על ידי ארצה הפקות, משה אדרי וליאון אדרי.

תיאור העלילה
------------

עודד בלוך (אושרי כהן) הוא עובד בחברת הייטק שמנהל חיים משעממים שכוללים קראש חסר תוחלת על המלצרית החמודה בבית הקפה השכונתי שלו (אליאנה תדהר) וניסיונות כושלים להתחבב על הבוס המטורלל שלו, מוטי (עוז זהבי) במטרה לקבל את הקידום המיוחל לתפקיד סמנכ"ל בחברה. כחלק מהניסיון להתקרב למוטי חובב האקסטרים והריגושים עודד מספר לו על חוף סודי בסיני אליו הוא נוהג לנסוע. מדובר בשקר מוחלט ולא מזיק (כך עודד חושב) - אלא שלמרבה זוועתו מוטי מחליט לנסוע לשם ולקחת איתו את עודד ואת המתחרים האחרים על תפקיד הסמנכ"ל - טל החנפן והסאחי ממחלקת שיווק (שלומי קוריאט) ודימה (אבי דנגור) המתכנת המוזר עם הנטייה לגזענות.
כל ניסיונותיו של עודד לסכל את הנסיעה נכשלים והארבעה מגיעים לסיני, שם הסיוטים הכי גרועים שלהם מתגשמים.

הסרט יצא בקיץ 2016 וזכה להצלחה מסחרית למרות הסתייגות המבקרים.

קישורים חיצוניים
----------------

* "ארבע על ארבע", במסד הנתונים הקולנועיים IMDb (באנגלית)
* "ארבע על ארבע", באתר ספר הקולנוע הישראלי
* "ארבע על ארבע", באתר אידיבי
* "ארבע על ארבע", במיזם "אישים" לתיעוד היצירה הישראלית
* טריילר לסרט "ארבע על ארבע"
* שמוליק דובדבני, 'ארבע על ארבע': בדרך לפוקימון עוצרים בסרט, באתר ynet, 26 ביולי 2016

הערות שוליים
------------

1. ↑  נתוני מכירות כרטיסים לשנת 2016 באתר שורה ראשונה
שגיאות פרמטריות בתבנית:סרט   
פרמטרים ריקים [ קישור ] לא מופיעים בהגדרת התבנית 

**כבוד ונקמה** (באנגלית: **Born to Raise Hell**, נולד לגדל גיהנום) הוא סרט פעולה אמריקאי משנת 2010, בבימויו של לאורו צ'ארטרנד בהשתתפות סטיבן סיגל שגם כתב והפיק את הסרט, דארן שאלאווי ודן בדאראו. הסרט צולם ברומניה, לא הוקרן מסחרית בבתי קולנוע אלא הופץ כ-DVD מאז אפריל 2011.

עלילה
-----

אחרי פיגועי 11 בספטמבר, ממשל ארצות הברית הבין שסמים היו אחראים למימון רוב תאי הטרור. זו הסיבה שהם יצרו ומימנו את "המטה הבינלאומי למלחמה בסמים" (IDTF).

בובי (רוברט) סמואלס (סטיבן סיגל) עומד בראש צוות IDTF בבוקרשט. שישה חודשים קודם לכן, שותפו של בובי נהרג. עכשיו, המטה שלח אליו שותף חדש בשם סטיב. אשתו של סטיב היא בחודש השמיני להריונה, והוא שואף להיות בבית בעת הלידה, כדי לראות את הלידה של הילד שלו.

לברון הסמים הרוסי דמיטרי יש אישה ובן צעיר, שאינם מודעים לעסקי הסמים שלו. לאחרונה, דימיטרי יצר שותפות סחר בסמים עם קוסטל, רומני שמנהל את "רומא אייס", אחד המועדונים הפופולריים ביותר בבוקרשט. קוסטל ואנשיו מתמחים בפלישות לבתים של אנשים עשירים, גנבת כל מה שהם יכולים והריגת המשפחה. במהלך כל פלישה, קוסטל עצמו אונס והורג את האישה. בנוסף, קוסטל משתמש בבחורות צעירות על מנת לבריח סמים לאנגליה.

קוסטל חייב לדימיטרי כסף עבור סמים שרכש ממנו.

במהלך פשיטה, בובי עוצר את ברוס שמוכן לשתף פעולה ומספר לבובי שדימיטרי הוא ספק הנשק והסמים באזור ודרך דימיטרי אפשר להגיע לקוסטל. בובי שולח את ברוס אל דימיטרי במטרה להשיג סמים ועוקב אחריו אולם דימיטרי חושד, מזהה את רכב המעקב ושולח את אנשיו לשם. בובי ואנשיו מכים את אנשיו של דימיטרי.

בהמשך, בובי עוצר את רכבו של דימיטרי, דימיטרי מכה עם ראשו בשמשת המכונית ומנפץ אות ומאשים את בובי בכך שהכה אותו. דימיטרי לא מוכן לסייע לבובי במעצרו של קוסטל, בובי נאלץ לשחרר את דימיטרי ודימיטרי שולח את אנשיו להרוג את ברוס.

בובי ואנשיו פושטים על מקום אחסון סמים של קוסטל, לכן קוסטל לא יכול לכסות את חובו לדימיטרי ודימיטרי מאיים עליו כי קוסטל ימות אם הוא לא יבוא עם הכסף. קוסטל ואנשיו פושטים לביתו של דימיטרי והורגים את אשתו של דימיטרי. אנשיו של דימיטרי מצליחים להבריח את קוסטל ושארית אנשיו וקוסטל מגיע למועדון במטרה לאסוף כסף ולהימלט. בינתיים בובי ואנשיו מגיעים למועדון. בקרב יריות נפצע סטיב אנושות וקוסטל מצליח להימלט.

דימיטרי מגיע אל בובי ומציע שיתוף פעולה בתפיסת קוסטל, דימיטרי הורג את מי שהרג את אשתו ובובי נאבק בקוסטל והורג אותו.

קישורים חיצוניים
----------------

* "כבוד ונקמה", במסד הנתונים הקולנועיים IMDb (באנגלית)
* "כבוד ונקמה", באתר נטפליקס
* "כבוד ונקמה", באתר AllMovie (באנגלית)
* "כבוד ונקמה", באתר Rotten Tomatoes (באנגלית)
* "כבוד ונקמה", במסד הנתונים הקולנועיים KinoPoisk (ברוסית)

הערות שוליים
------------

1. ↑  כוח שלא קיים במציאות
**שני פלג** (נולדה ב-1982) היא זמרת-יוצרת, מפיקה מוזיקלית וגיטריסטית ישראלית.

ביוגרפיה
--------

פלג נולדה בשנת 1982 בחולון, וגדלה בכפר סבא. היא החלה את דרכה המוזיקלית בגיל 14 כשלמדה לנגן על גיטרה קלאסית, אז גם החלה לכתוב ולהלחין. בנוסף לגיטרה למדה תופים ופיתוח קול במסגרות פרטיות.

בשנת 2002 למדה פלג מוזיקה אלקטרונית במכללת הד בתל אביב ושרה בהרכב "ITP". ב-2007 הוציאו את אלבומם הראשון, "Lose Your Illusion". בשנה שלאחר מכן הוציאו את אלבומם השני, "The People Are".

בשנת 2006 למדה ברימון בית ספר למוסיקה במגמת הלחנת שירים, אז גם החלה להופיע עם חומר מקורי ולעבוד על אלבום הבכורה שלה.

בשנת 2011 עשתה קולות באלבומו השמיני של ברי סחרוף, אתה נמצא כאן.

יצירה מקורית
------------

בשנת 2009 התחילה להקליט את אלבום הבכורה שלה שכלל עשרה שירים, מתוכם תשעה שירים פרי עטה ושיר של ויסלבה שימבורסקה שהלחינה. את האלבום הפיק קובי פרחי והעבודה עליו ארכה כשנתיים. האלבום "שני פלג" יצא בנובמבר 2011, בהוצאת חברת "נענע דיסק", וזכה לשבחים רבים ממבקרי המוזיקה.

ביולי 2017 הוציאה פלג את אלבומה השני, "ניתוקים", בהפקה והוצאה עצמית. מימון המונים להפקת האלבום בוצע באתר "הדסטארט". באלבום מארחת פלג את הזמרת אילנית בשיר "הדוד גיבור". באותה שנה השתתפה בפסטיבל אינדינגב ה-11.

ב-2018 הוציאה פלג שלושה שירים, הראשון שבהם היה "ספק", שנכנס לפלייליסט לילה בגלגלצ, אחריו "החלום האמריקאי" ולבסוף "נחשים וסולמות" שנכנס לבחירות העורכים ב-כאן 88.

ב-2020 הוציאה את השיר "גורי רוח" שהולחן למילותיה של המשוררת אורין רוזנר והוקלט באולפן הביתי של פלג.

דיסקוגרפיה
----------

* 2011 - שני פלג
* 2017 - ניתוקים

קישורים חיצוניים
----------------

* שני פלג, באתר ספוטיפיי
* שני פלג, באתר MusicBrainz (באנגלית)
* שני פלג, באתר Discogs (באנגלית)
* אסף נבו, ‏הרוקרית שתאהבו בשנה הקרובה: שני פלג, באתר ‏מאקו‏, 5 באוקטובר 2011
* אורי זר אביב, שני פלג לא רוצה להיות עוד זמרת מתוקה, באתר הארץ, 6 בפברואר 2012

הערות שוליים
------------

1. ↑  אתר למנויים בלבד אינדינגב: העוצמה של שני פלג, הרוקיינטלי של בראונר כנרות, ההמולה של חאסי, באתר הארץ, 21 באוקטובר 2017

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: 029eb8ce-53f2-4b39-8347-17693804bf59

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**כל בחורה צריכה להינשא** (באנגלית: **Every Girl Should Be Married**) הוא סרט קומדיה רומנטית אמריקאי משנת 1948, בבימויו של קליפורד אודטס, עם קרי גרנט ובטסי דרייק (אנ') בתפקידים הראשיים.

התסריט מבוסס על סיפור של אלינור הריס על בחורה שמשאת נפשה להתחתן כי "כל בחורה צריכה להתחתן".

קרי גרנט ובטסי דרייק הפכו לזוג במהלך הסרט ובטסי דרייק הפכה כעבור שנה לאשתו השלישית של גרנט.

תקציר העלילה
------------

אנבל סימס (בטסי דרייק) עובדת כזבנית בחנות כלבו גדולה. היא יושבת בבית קפה עם חברתה ג'ודי (דיאנה לין) ומשתפת אותה ברצונה למצוא גבר מתאים ולהתחתן.

למקום נכנס גבר נאה (קרי גרנט) ואנבל "נדלקת" עליו. מאוחר יותר היא פוגשת אותו בחנות ומסתבר לה ששמו מדיסון בראון, הוא רופא ורווק. היא מגיעה לקליניקה שלו בטענה שהיא סובלת מנדודי שינה אך מסתבר לה שהוא רופא ילדים.

היא לומדת עליו הכל - המסעדה החביבה עליו, האוכל האהוב עליו ועוד. היא מגיעה למסעדת "פייר" כאילו במקרה ועושה רושם שהיא מחכה למישהו. כשמדיסון חוקר אותה היא אומרת שהיא מחכה ל"ארוס" שלה מר רוג'ר סנפורד (פרנשוט טון) שהוא גם בעל חנות הכלבו.

רוג'ר נגיע למסעדה במקרה ומשתף אתה פעולה. הם יוצאים ביחד אבל זה לא עושה רושם על מדיסון. למחרת עוקבת אנבל אחרי רוג'ר ומתנשקת אתו ברחוב. צלם פפרצ'י מצלם זאת וזה מתפרסם בעיתון והיא הופכת לידוענית.

רוג'ר מתאהב בה ולא רוצה לתבוע אותה אך היא רוצה את מדיסון והוא אדיש ומציע לה לחזור לעיירה שלה ולהתחתן עם הארוס שלה ג'ו.

לבסוף מתכנסים כולם בדירתה של אנבל ולמקום מופיע ג'ו (אדי אלברט) עם פרחים כדי להחזיר את אנבל לעיירה ולהתחתן אתה. רוג'ר נכנע ועוזב אבל מדיסון מזהה את ג'ו כשדרן רדיו המפורסם הארי פרוקטור והמזימה של אנבל מתגלה. ג'ו עוזב והם מתחבקים ובאותו זמן מגיע כומר שהוזמן כדי לשוחח על החתונה.

צוות השחקנים
------------

| שם השחקן/ית | שם הדמות | הערות |
| --- | --- | --- |
| קרי גרנט | ד"ר מדיסון בראון | רופא |
| בטסי דרייק | אנאבל סימס |  |
| דיאנה לין | ג'ודי הדסון |  |
| אדי אלברט | ג'ו |  |
| פרנשוט טון | רוג'ר סנפורד | בעל כלבו |

קישורים חיצוניים
----------------

ויקישיתוף מדיה וקבצים בנושא **כל בחורה צריכה להתחתן** בוויקישיתוף

* "כל בחורה צריכה להתחתן", במסד הנתונים הקולנועיים IMDb (באנגלית)
* "כל בחורה צריכה להתחתן", באתר AllMovie (באנגלית)
* "כל בחורה צריכה להתחתן", במסד הנתונים הקולנועיים KinoPoisk (ברוסית)
* קדימון לכל בחורה צריכה להינשא, באתר יוטיוב
* כל בחורה צריכה להינשא, באתר TCM
**כל דבר אחר** (באנגלית: **Anything Else**) הוא סרט קולנוע אמריקאי משנת 2003 בכתיבה ובימוי של וודי אלן, עם וודי אלן, ג'ייסון ביגס וכריסטינה ריצ'י בתפקידים הראשיים.

הסרט צולם באתרי ניו יורק ובעיקר בסנטרל פארק.

תקציר העלילה
------------

ג'רי פאלק (ג'ייסון ביגס) הוא כותב קומדיות ובדיחות לסטנד אפ בן 21 בניו יורק. בשיטוטיו בסנטרל פארק הוא מתיידד עם דייוויד דובל (וודי אלן) בן 61 העובד כמורה לאמנות בבית ספר ציבורי ובזמנו החפשי הוא כותב קומדיות ובדיחות כמו ג'רי ולמעשה משמש מנטור שלו במקצוע הכתיבה ובחייו האישיים.

ג'רי נמצא בזוגיות הדוקה עם ברוק (קאדי סטריקלנד) והם חושבים להתחתן אך בערב אחד הם נפגשים בחברו של ג'רי, ביל סטייל (ג'ימי פאלון) ובת זוגו אמנדה צ'ייס (כריסטינה ריצ'י) שלומדת משחק. ג'רי מגלה נושאי התעניינות משותפים עם אמנדה ו"נדלק" עליה. הם מתחילים להיפגש עד שברוק מגלה זאת ועוזבת את ג'רי.

אמנדה עוברת לגור עם ג'רי אך היא אינה יציבה מבחינה נפשית וסובלת ממצבי רוח מתחלפים. בתחילה היא מסרבת ליחסי מין ודוגלת באהבה חפשית ואפילו מכירה לג'רי בחורות כדי שיתחיל אתה. ג'רי נמצא במשבר ומספר זאת לפסיכיאטר שלו ולדובל.

דובל הוא יהודי שסובל מחרדות ומפרנויה קיומית מאנטישמים, כאשר הוא מספר זאת לנהג מונית הנהג עונה לו:"זה כמו כל דבר אחר" (מכאן שם הסרט). הוא מכריח את ג'רי (שגם הוא יהודי) לרכוש רובה להגנה ומדגים לו איך להתנהג עם בריונים ש"גנבו" לו את החנייה.

ג'רי מתקשה בכתיבה היות שבנוסף לבעיותיו האישיות מגיעה לגור בדירתם הקטנה, פולה צ'ייס (סטוקרד צ'אנינג), אמה של אמנדה. פולה היא זמרת לשעבר וכעת גרושה, שתיינית, מסניפת קוקאין ויוצאת עם צעירים. היא מבקשת מג'רי שיעזור לה לעשות  קאמבק.

לבסוף מייעץ דובל לג'רי לעזוב את ניו יורק ולטוס אתו לקליפורניה שם יש להם סיכוי טוב יותר להצליח. ג'רי מודיע זאת לסוכן היהודי שלו הארווי וקסלר (דני דה ויטו) וזה צועק עליו, מאשים אותו בבגידה ומתעלף.

דובל לבסוף לא רוצה לעזוב וג'רי נוסע לבדו ומספר על צרותיו לנהג המונית בדרך לנמל התעופה קנדי וזה עונה שצרותיו הן כמו "כל דבר אחר".

צוות השחקנים
------------

| שם השחקן/ית | שם הדמות | הערות |
| --- | --- | --- |
| וודי אלן | דייוויד דובל |  |
| ג'ייסון ביגס | ג'רי פאלק |  |
| כריסטינה ריצ'י | אמנדה צ'ייס |  |
| דני דה ויטו | הארווי וקסלר | סוכן שחקנים |
| סטוקרד צ'אנינג | פולה צ'ייס |  |
| ג'ימי פאלון | פול סטיילס |  |
| קאדי סטריקלנד | ברוק |  |
| אדריאן גרנייה | ריי פוליטו | סטודנט למשחק |
| דיאנה קרול |  | בתפקיד עצמה |
|

קישורים חיצוניים
----------------

* "כל דבר אחר", במסד הנתונים הקולנועיים IMDb (באנגלית)
* "כל דבר אחר", באתר נטפליקס
* "כל דבר אחר", באתר AllMovie (באנגלית)
* "כל דבר אחר", באתר Rotten Tomatoes (באנגלית)
* "כל דבר אחר", באתר Box Office Mojo (באנגלית)
* "כל דבר אחר", באתר Metacritic (באנגלית)
* "כל דבר אחר", באתר אידיבי
* "כל דבר אחר", במסד הנתונים הקולנועיים KinoPoisk (ברוסית)
* קדימון לכל דבר אחר, באתר יוטיוב
* אלן וביגס בתחילת הסרט, באתר יוטיוב
* סצנת חניית המכונית, באתר יוטיוב
* כל דבר אחר, באתר TCM

|  |  |
| --- | --- |
| בקרת זהויות עריכת הנתון בוויקינתונים | 
* NKC: unn2009528907
* VIAF: 316754916
* WorldCat (עם VIAF): 316754916

 |
**פליקס אוהנה אפנה-ג'יאן** (באנגלית: **Felix Ohene Afena-Gyan**; נולד ב-19 בינואר 2003 בסוניאני שבגאנה) הוא כדורגלן גנאי המשחק בעמדת החלוץ בקבוצת קרמונזה ובנבחרת גאנה.

קריירת מועדונים
---------------

ב-13 במרץ 2021 הצטרף אפנה-ג'יאן לרומא מהסרייה א', ממחלקת הנוער יוראפריקה FC. ב-27 באוקטובר 2021 הוא ערך את הופעת הבכורה שלו במועדון, כשנכנס כמחליף בדקה ה-57 בניצחון 1–2 על קליארי במסגרת המחזור העשירי בליגה לעונת 2021/2022. ב-21 בנובמבר הבקיע את שערי הבכורה שלו במועדון, צמד שערים בניצחון 0–2 על גנואה במסגרת המחזור ה-13 בליגה.

ב-29 באוגוסט 2022 חתם בקרמונזה.

קריירה בינלאומית
----------------

ב-25 במרץ 2022 ערך אפנה-ג'יאן את הופעת הבכורה שלו בנבחרת גאנה, כששיחק 82 דקות בתיקו 0-0 נגד נבחרת ניגריה במסגרת מוקדמות מונדיאל 2022.

תארים
-----

### קבוצתיים

רומא
* הליגה האזורית (1): 2021/22

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  AS Roma sign Ghanaian youngster Felix Afena-Gyan באתר My Joy Online, ‏ 13 במרץ 2021 (באנגלית)
**ירמיהו (ירמי) אולמרט** (נולד ב-20 בדצמבר 1943) הוא איש צבא, פוליטיקאי ועסקן ספורט ישראלי, שירת כקצין בצה"ל והשתחרר בדרגת תת-אלוף, כיהן כראש מועצת גבעת שמואל וכיו"ר איגוד הכדורסל בישראל.

ביוגרפיה
--------

אולמרט הוא בנם של בלה ומרדכי אולמרט, משפחה רוויזיוניסטית שהייתה ממייסדי משק חקלאי בית"רי בנחלת ז'בוטינסקי. לאולמרט שלושה אחים: אהוד אולמרט שכיהן כראש ממשלת ישראל; ד"ר יוסי אולמרט, מזרחן, ועמרם אולמרט. גדל בנחלת ז'בוטינסקי, למד בבנימינה והיה חבר ומדריך בתנועת הנוער בית"ר.

התגייס לצה"ל במסגרת גרעין נח"ל, לאחר קורס מ"כים נותר להדריך בקורס. ב-1962 יצא לקורס קציני חי"ר ולאחר מכן פיקד על מחלקה בקורס מ"כים במחנה שבטה. לאחר שחרורו מהשירות הסדיר סיים תואר ראשון ושני במדעי החקלאות באוניברסיטה העברית בירושלים. בעקבות מלחמת יום הכיפורים קטע את לימודי הדוקטורט וחזר לשירות הקבע. ב-1976 פיקד כמג"ד על טירונות נח"ל במחנה 80 ואחר כך פיקד על קורס מ"כים נח"ל. במסגרת זו פיקד ב-1978 על פינוי אלון מורה. עשה הסבה לשריון ובמהלך מלחמת לבנון פיקד על חטיבה 264, חטיבת שריון במילואים, במהלך המלחמה נפצע בדצמבר 1982 מירי בשתי רגליו. לאחר מכן כיהן כראש מינהל הסגל בתקופת האינתיפאדה הראשונה וכמזכיר הצבאי של שר הביטחון משה ארנס בתקופת מלחמת המפרץ. השתחרר משירות הקבע ב-1993.

לאחר שחרורו התמודד מטעם הליכוד בבחירות למועצה המקומית גבעת שמואל, הוא ניצח בבחירות וכיהן כראש המועצה מ-1993 ועד התפטרותו ב-1997 על רקע מערכת לחצים שהופעלה נגדו מצד גורמים פוליטיים ועבריינים, כולל שורה של פעולות אלימות. הוא כיהן כמנכ"ל "צוות - ארגון גמלאי צה"ל" במשך חמש שנים, וחבר בהנהלת מכבי מ-1999, במסגרת זו כיהן כיו"ר אגף הביטחון והשירותים הרפואיים במכביה ה-16 וחבר ועדת הארגון למכביה ה-17. ב-2004 נבחר ליו"ר איגוד הכדורסל בישראל ומילא תפקיד זה עד 2008, שימש נשיא מכבי גבעת שמואל ומועדון כדורסל גני תקווה, דירקטור במנהלת ליגת העל בכדורסל וחבר הנהלת פיב"א אירופה. ב-2008 הוגש נגדו כתב אישום בגין תקיפת כתב ערוץ הספורט עומר בנוביץ'.

ב-2008 הוענק לו תואר יקיר העיר גבעת שמואל.

אולמרט נשוי לריקי, בתו של מבקר המדינה לשעבר יצחק טוניק, ולו שבעה ילדים.

קישורים חיצוניים
----------------

ויקישיתוף מדיה וקבצים בנושא **ירמי אולמרט** בוויקישיתוף
* ברוך שי, אריה ליבנת, פצוע צה"ל, מזכיר שר הביטחון, אוהד גבעת ברנר, באתר הארץ, 3 בפברואר 2004
* ירמי אולמרט בדרך לראשות איגוד הכדורסל, באתר הארץ, 5 בנובמבר 2003
* רן רימון, ‏הכתב שהותקף ע"י ירמי אולמרט: "הוא קילל את אמא שלי", באתר גלובס, 3 בדצמבר 2009

הערות שוליים
------------

1. ↑  יובל גורן, ירמי אולמרט השעה עצמו מדירקטוריון המנהלת, באתר nrg‏, 14 באפריל 2010
2. ↑  שמואל דקלו, ‏בג"ץ: אין למנוע מירמי אולמרט להתפטר מראשות מועצת גבעת שמואל, באתר גלובס, 28 בדצמבר 1997
3. ↑  ירמי אולמרט נבחר ליו"ר איגוד הכדורסל, 4 בפברואר 2003
4. ↑  אהוד כהנים, כתב אישום נגד ירמי אולמרט בגין תקיפה, באתר ynet, 14 באפריל 2010

| המזכיר הצבאי של שר הביטחון |
| --- |
| 

|  |  |
| --- | --- |
| יהושע רביב • אריה בראון • אילן תהילה • עודד שמיר (מ"מ) • דני יתום • חגי רגב •  אלקנה הרנוף • יקותיאל מור • ירמי אולמרט • דני יתום • יעקב עמידרור • דן הראל • גדי איזנקוט • מיכאל הרצוג • איתן דנגוט • מישל בן ברוך • יצחק תורג'מן • יאיר קולס • עופר וינטר • יקי דולף • גיא מרקיזנו |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007528936905171
* VIAF: 315207437
* WorldCat: viaf-315207437

 |
**רומן פבר** (בצרפתית: **Romain Faivre**; נולד ב-14 ביולי 1998 באנסייה-סו-סן שבצרפת) הוא כדורגלן צרפתי המשחק בעמדת הקשר בקבוצת לוריין מליגת העל הצרפתית.

קריירת מועדונים
---------------

### תחילת הקריירה

פבר גדל במחלקות הנוער של ראסינג פריז ושל טור. בשנת 2015 החל לשחק בטור ב', קבוצת המילואים של טור. הוא ערך בקבוצת המילואים 12 הופעות והבקיע שער אחד.

### מונקו

בשנת 2017 עבר פבר למונקו מליגת העל הצרפתית, והחל לשחק במונקו ב', קבוצת המילואים של המועדון. ב-12 בפברואר 2018 חתם פבר על החוזה המקצועי הראשון שלו במונקו. ב-19 בדצמבר 2018 ערך פבר את הופעת הבכורה שלו במועדון, בניצחון 0–1 על לוריאן במסגרת שלב שמינית הגמר של גביע הליגה הצרפתית. שלשוה ימים לאחר מכן, ב-22 בדצמבר 2018, ערך פבר את הופעת הליגה היחידה שלו במדי המועדון, בהפסד 0–2 לגנגאן במסגרת המחזור ה-19 לעונת 2018/2019. פבר שיחק בקבוצת המילואים של המועדון במשך שלוש עונות, בהן ערך 62 הופעות ליגה והבקיע תשעה שערים.

### ברסט

ב-30 ביוני 2020 חתם פבר בברסט, גם היא מליגת העל הצרפתית. ב-23 באוגוסט ערך פבר את הופעת הבכורה שלו במדי המועדון, בהפסד 0–4 לנים במסגרת המחזור הראשון בליגה לעונת 2020/2021. ב-30 באוגוסט הוא הבקיע את שער הבכורה שלו במועדון, בהפסד 2–3 לאולימפיק מרסיי במסגרת המחזור השני בליגה. בעונתו הראשונה במועדון ערך פבר 36 הופעות ליגה והבקיע שישה שערים, כאשר קבוצתו סיימה במקום ה-17 בליגה וניצלה מירידה לליגת המשנה במחזור האחרון.

### אולימפיק ליון

ב-31 בינואר 2022 חתם פבר באולימפיק ליון מליגת העל הצרפתית. ב-5 במרץ כבש את שעריו הראשונים בקבוצה כשכבש צמד בניצחון 1–4 על לוריאן. ב-28 בינואר 2023 הושאל ללוריין (כדורגל)|לוריין]] עד לסוף העונה.

### בורנמות'

ב-13 ביולי 2023 חתם פבר בבורנמות והושאל בחזרה ללוריין.

קישורים חיצוניים
----------------

* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר FootballDatabase.eu
* פרופיל, באתר ESPN

הערות שוליים
------------

1. ↑  Monaco : Romain Faivre signe chez les professionnels באתר ל'אקיפ, 12 בפברואר 2018 (בצרפתית)
2. ↑  Transferts : Romain Faivre (Brest) signe à l'OL (officiel) באתר ל'אקיפ, 31 בינואר 2022 (בצרפתית)
**עבד א-סתאר קאסם** (בערבית: **عبد الستار توفيق قاسم الخضر خليلية**; 21 בספטמבר 1948 – 1 בפברואר 2021) היה פרופסור פלסטיני למדעי המדינה באוניברסיטת א-נג'אח בשכם ופעיל פוליטי.

ביוגרפיה
--------

קאסם נולד בכפר דיר אל-ע'וסון, הסמוך לטול-כרם. היה בעל תואר ראשון במדעי המדינה מהאוניברסיטה האמריקאית בקהיר (1972), תואר שני בכלכלה מאוניברסיטת המדינה של קנזס (1974), ותואר דוקטורט במדעי המדינה מאוניברסיטת מיזורי (1977). בשנים 79–1978 לימד באוניברסיטת ירדן. משנת 1980 מלמד באוניברסיטת א-נג'אח בשכם. קאסם היה כלוא שנתיים בבתי כלא בישראל בשל פעילותו הפוליטית, בשנים 1981 ו-1988. במשך 22 שנה נאסר עליו לצאת לחו"ל. הוא גם נכלא מספר חודשים בבית הכלא של הרשות הפלסטינית לאחר שביקר את יו"ר הרשות ושלטונו. בשנת 1995 נעשה ניסיון להתנקש בחייו.

בשנת 2002 הודיע כי יתמודד נגד יאסר ערפאת בבחירות לראשות הרשות הפלסטינית והבטיח לפעול נגד השחיתות ברשות וכן חשב להתמודד בשנת 2005, אולם לבסוף משך את מועמדותו. באוגוסט 2011 נעצר ל-15 ימים לפי הוראת בית משפט הפלסטיני.

נפטר ב-1 בפברואר 2021 לאחר שחלה במחלת נגיף קורונה 2019 בתקופת מגפת הקורונה שתקפה את הרשות הפלסטינית. הותיר אחריו אישה, שני בנים ושתי בנות.

קישורים חיצוניים
----------------

* עבד א-סתאר קאסם, ברשת החברתית פייסבוק
* סוכנויות הידיעות, פרופ' משכם: אתמודד מול ערפאת בבחירות, באתר הארץ, 18 במאי 2002
* אודות
* ראיון עמו
* Professor Abdul-Sattar Qasem detained by PA

הערות שוליים
------------

1. ↑  MEE staff (2020-02-02). "Palestinian political activist and analyst Abdel Sattar Qassem dies of Covid-19". *Middle East Eye* (באנגלית). נבדק ב-2020-02-16.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007299345305171
* CiNii: DA15338011
* ISNI: 0000 0003 5632 9457
* LCCN: n82038149
* VIAF: 183882476
* WorldCat: lccn-n82038149

 |
שגיאות פרמטריות בתבנית:סרט   
פרמטרים [ קישור ] לא מופיעים בהגדרת התבנית 

**בסחור המעלות** (באנגלית: **The Spiral Staircase**) הוא סרט אימה, פשע ופילם נואר אמריקאי משנת 1946 בבימויו של רוברט סיודמק, עם דורותי מקגוויר, אתל ברימור ורונדה פלמינג בתפקידים הראשיים.

התסריט מבוסס על הספר "Some Must Watch" של אתל לינה ווייט (אנ') משנת 1933. העלילה היא על צעירה אילמת בעיירה בורמונט בתחילת המאה ה-20 השרוייה בפחד בגלל רוצח סדרתי שחונק נשים בעלות מום.

אתל ברימור הייתה מועמדת לפרס אוסקר לשחקנית המשנה הטובה ביותר.

חלק מהסרט מתנהל בחושך לאור נר על גרם מדרגות לולייני כשעינו של הרוצח (עינו של הבמאי סיודמק) עוקבת.

ב-1964 עובד הספר לסרט טלוויזיה בהשתתפות אליזבת מונטגומרי וליליאן גיש, ב-1975 הופק רימייק בכיכובה של ז'קלין ביסט וב-2000, סרט טלוויזיה בכיכובה של ניקולט שרידן.

תקציר העלילה
------------

הלן (דורותי מקגוויר) היא בחורה צעירה ונאה שעובדת כבת לוויה של גב' ווארן (אתל ברימור) בעיירה בורמונט. גב' ווארן היא אישה חולה ששוכבת במיטה כל היום. מטפלת בה האחות ברקר (שרה אלגוד) שהיא אינה סובלת אותה.

בבית הגדול גרים גם בנה אלברט (ג'ורג' ברנט), מזכירתה בלאנש (רונדה פלמינג), ובנה סטיב (גורדון אוליבר), הטבחית גב' אוטס (אלזה לנקסטר) ובעלה (ריס ויליאמס).

הלן איבדה את כושר הדיבור בגיל שמונה לאחר שראתה את הוריה נשרפים. רופא העיירה ד"ר פארי (קנת סמית') רוצה להעבירה לבוסטון כדי שתקבל טיפול שיחזיר לה את כושר הדיבור. הוא רוצה להוציא אותה מהעיירה לאחר שכמה צעירות נרצחו שם והוא שם לב שכולן סבלו ממום כלשהו בדומה להלן.

אלברט ניהל יחסים עם בלאנש היפה אבל לאחר שאחיו החורג סטיב הצעיר ממנו חזר מאירופה, הוא התחיל לנהל יחסים אתה. בלנש לא רוצה את שניהם ומבקשת לעזוב ביחד עם הלן. היא יורדת בגרם המדרגות הספירלי למרתף כדי לאסוף את חפציה ולא חוזרת משם. הלן יורדת לחפש אחריה לאור נר ומוצאת אותה חנוקה. באותו רגע יורד אחריה סטיב והיא חושדת שהוא הרוצח וכולאת אותו במחסן.

היא עולה ופוגשת את אלברט שעוקב אחריה ומודה שהוא הרוצח הסדרתי ששואף לשלמות בעולם ולכן רוצח נשים בעלות מום. מכאן מתחיל מרדף מותח בבית. הלן מנסה להתקשר לד"ר פארי אך לא מסוגלת להוציא מילה מהפה. לבסוף יוצאת גב' ווארן מחדרה ויורה למוות באלברט ומתמוטטת.

הלן משחררת את סטיב ומנסה שוב להתקשר לד"ר פארי ומצליחה לראשונה לדבר למרכזן ולבקש את מספר הטלפון של הרופא.

צוות השחקנים
------------

| שם השחקן/ית | שם הדמות | הערות |
| --- | --- | --- |
| דורותי מקגוויר | הלן |  |
| אתל ברימור | גב' ווארן |  |
| רונדה פלמינג | בלאנש | מזכירה |
| אלזה לנצ'סטר | גב' אוטס | עוזרת בית |
| ג'ורג' ברנט | אלברט ווארן |  |
| גורדון אוליבר | סטיב ווארן |  |
| קנט סמית' | ד"ר פארי | רופא |
| שרה אלגוד | גב' ברקר | אחות |
| ריס ויליאמס | מר אוטס | אב הבית |
|

קישורים חיצוניים
----------------

ויקישיתוף מדיה וקבצים בנושא **בסחור המעלות** בוויקישיתוף
* "בסחור המעלות", במסד הנתונים הקולנועיים IMDb (באנגלית)
* "בסחור המעלות", באתר נטפליקס
* "בסחור המעלות", באתר AllMovie (באנגלית)
* "בסחור המעלות", באתר Rotten Tomatoes (באנגלית)
* "בסחור המעלות", במסד הנתונים הקולנועיים KinoPoisk (ברוסית)
* קדימון לסרט, באתר יוטיוב
* הסבר על הסרט, באתר יוטיוב
* בסחור המדרגות, באתר TCM
* בסחור המעלות 1974 - צנזורה לסרטים ומחזות, באתר ארכיון המדינה

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14664924f (data)
* SUDOC: 178279838
* VIAF: 305888938
* WorldCat (עם VIAF): 305888938

 |
**גמאל (ג'ימי) מובארכ** (בערבית: **جمال مبارك**, תעתיק: גָמַאל מֻבּארכּ; נולד ב-27 בדצמבר 1963) הוא בנם הצעיר של נשיא מצרים לשעבר חוסני מובארכ ואשתו סוזן מובארכ.

ביוגרפיה
--------

 פרק זה טעון עדכון. אנא תרמו לוויקיפדיה ועזרו לעדכן אותו. 
גמאל הוא בנם הבכור של חוסני וסוזאן מובארכ. הוא נקרא על שם נשיא מצרים גמאל עבד אל נאצר. מובארכ סיים תואר שני בעסקים באוניברסיטה האמריקאית בקהיר ושימש כראש הענף המצרי של בנק אמריקה.

על פי פרסומים לא-מצריים, חוסני מובארכ ייעד את גמאל לרשת אותו בתפקיד נשיא מצרים. במסגרת זו מונה גמאל ב-2002 לכהן כראש הוועדה הפוליטית של המפלגה השלטת במצרים, ונחשב לאדם השלישי בכוחו במפלגה. לשם חיזוק נוסף במעמדו, הועברו במרץ 2007 שלושים וארבעה תיקונים בחוקה המצרית אשר יאפשרו את העברת השלטון מהאב לבנו במדינה שבאופן רשמי היא רפובליקה. צורת שלטון זו כונתה גומלוכיה וזכתה למחאות עם הקמת תנועת כפאייה. היו שטענו כי ארצות הברית תמכה בצעדים אלו כי הייתה מעוניינת לראות את מובראכ הבן מחליף בנשיאות את אביו, כיוון שהיה אלטרנטיבה מתונה יחסית לתנועות האופוזיציה המוסלמיות במצרים.

בפברואר 2011, לאחר הימשכות המחאה במצרים, אמר סגן נשיא מצרים עומר סולימאן כי גמאל מובארכ לא יתמודד על הנשיאות.

באפריל 2011, האשים אותו משרד התובע הכללי המצרי בשחיתות והוא נעצר, יחד עם אביו ואחיו עלאא והועמד לדין על עבירות שחיתות. ביוני 2012 הסתיים משפטו בזיכוי מחמת התיישנות, אך בתחילת 2013 הורה בית המשפט לבטל את הזיכוי ולהעמידו למשפט חוזר הוא שוחרר מהכלא בינואר 2015.

קישורים חיצוניים
----------------

ויקישיתוף מדיה וקבצים בנושא **גמאל מובארכ** בוויקישיתוף
* צבי בראל, שושלת, באתר הארץ, 26 במרץ 2009
* צבי מזאל, מצרים: המרוץ לנשיאות מתלהט, המרכז הירושלמי לענייני ציבור ומדינה, 25 באוקטובר 2009
* צבי בראל, גמאל מובארק, בנו של נשיא מצרים, מציג הון ושלטון, גרסת קהיר, באתר הארץ, 23 בספטמבר 2010

הערות שוליים
------------

1. ↑  סוכנויות הידיעות, סגן נשיא מצרים, עומר סולימאן: גמאל מובארק לא יתמודד על הנשיאות, באתר הארץ, 3 בפברואר 2011
2. ↑  סוכנויות הידיעות, נשיא מצרים לשעבר, חוסני מובארק, נעצר יחד עם שני בניו בחשד לשחיתות, באתר הארץ, 13 באפריל 2011
3. ↑  Court in Egypt orders retrial for Mubarak after appeal באתר BBC
4. ↑  רועי קייס, אחרי 4 שנים בכלא: שוחררו בניו של מובארק, באתר ynet, 23 בינואר 2015

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007459564805171
* ISNI: 0000 0000 6179 7667
* LCCN: no2009089672
* NTA: 33250090X
* VIAF: 90532196
* WorldCat: lccn-no2009089672

 |
**אסמאא' מחפוז** (בערבית: **أسماء محفوظ**; ‏ נולדה ב-1 בפברואר 1985) היא אקטיביסטית מצרית ואחת המייסדות של תנועת הנוער 6 באפריל.

ביוגרפיה
--------

אסמאא' מחפוז נולדה במצרים ב-1 בפברואר 1985. היא למדה באוניברסיטת קהיר ויש לה תואר ראשון במנהל עסקים. באפריל 2008 ייסדה יחד עם אקטיביסטים מצרים נוספים את קבוצת הפייסבוק "תנועת הנוער של ה-6 באפריל" שנועדה לתמוך בשביתת הפועלים מאל-מחלה אל-כוברא.

### ינואר 2011

ב-18 בינואר 2011 מחפוז פרסמה סרטון וידאו בפייסבוק בו קראה למצרים לצאת לרחובות ולהשמיע קול נגד משטרו של חוסני מובראק. לאחר מכן הסרטון הועלה ליוטיוב ונהייה לוויראלי תוך מספר ימים. הסרטון שלה קיבל קרדיט מעיתונאים רבים, בהם מונה אלטחאווי, כגורם מכריע בהצתת הניצוץ שהוביל להפיכה במצרים באותה שנה. לאחר שפרסמה את הסרטון, יצאה להפגין עם ארבעה צעירים נוספים בכיכר תחריר, אך הם פונו במהרה בידי כוחות הביטחון המצריים לפני שההפגנה הספיקה לגדול.

לאחר מכן, מחפוז פרסמה סרטון נוסף בו הודיעה על כוונתה לצאת להפגין בכיכר תחריר ב-25 בינואר, שהוא חג לאומי במצרים לזכרם של שוטרים שנהרגו בעימותים עם הצבא הבריטי. בסרטון היא קראה לאזרחים מצרים להצטרף אליה ואמרה: "אם אתם מחשיבים את עצמכם לגברים, בואו איתי ב-25 בינואר. כל מי שאומר שנשים לא צריכות למחות משום שיכו אותן, שיראה קצת כבוד עצמי וגבריות ויבוא איתי ב-25 בינואר. כל מי שאומר שזה פשוט לא שווה את זה כי בכל מקרה יגיעו מעט אנשים, אני רוצה לומר לו 'אתה הסיבה לכך, אתה בוגד, בדיוק כמו הנשיא או כל שוטר שמכה אותנו ברחובות'".

### אחרי ההפיכה

מאוחר יותר בשנת 2011 נעצרה מחפוז באשמת הכפשת המועצה הצבאית העליונה כשכינתה אותם "מועצה של כלבים". היא נשפטה בבית דין צבאי, דבר שעורר את חמתם של אקטיביסטים רבים, ואף של מספר פוליטיקאים מצרים, בהם מוחמד אל-בראדעי ואימן נור. היא שוחררה בערבות של 20,000 לירות מצריות ולבסוף בית המשפט הצבאי ביטל את כל ההאשמות נגדה.

באותה שנה הוענק לה פרס סחרוב לחופש המחשבה על תרומתה ל"שינויים היסטוריים בעולם הערבי".

ב-23 באוקטובר 2011, מחפוז ארגנה התכנסות בארצות הברית בתמיכה בתנועת כיבוש וול סטריט. כשנשאלה מדוע הגיעה להפגין יחד עם פעילי כיבוש וול סטריט אמרה "הרבה תושבים אמריקאים הביעו איתנו סולידריות, וכעת עלינו להמשיך בכל רחבי העולם, כי קיימת האפשרות ליצור עולם אחר עבור כולנו".

העיתון "עסקים ערביים" מיקם את מחפוז במקום 381 ברשימת 500 הערבים המשפיעים ביותר בעולם.

ראו גם
------

* נשים באביב הערבי במצרים

קישורים חיצוניים
----------------

ויקישיתוף מדיה וקבצים בנושא **אסמאא' מחפוז** בוויקישיתוף
* אסמאא' מחפוז, ברשת החברתית אקס (טוויטר)

הערות שוליים
------------

1. ↑  ריאיון עם מונה אלטאחווי, באתר PBS,‏ 9 בפברואר 2011
2. ↑  נשים השתתפו בתפקידי מפתח בהתקוממות המצרית, באתר הרדיו הלאומי האמריקאי, 4 בפברואר 2011
3. ↑  אסמאא' מחפוז, מארגנת ההפגנות במצרים, מדברת על החלטתה להשתמש בפייסבוק כדרך פעולה, ראיון וידאו באתר ממרי, 31 בינואר 2011
4. ↑  אסמאא' מחפוז וסרטון היוטיוב שעזר להצית את ההתקוממות המצרית, באתר דמוקרטיה עכשיו, 8 בפברואר 2011
5. ↑  בלוגרית מצרית לא תועמד לדין צבאי, באתר "דיני רשת", 22 באוגוסט 2011
6. ↑  הצבא יסיר את האישומים נגד הבלוגרית, באתר "עיתונאים ללא גבולות", 19 באוגוסט 2011

|  |  |
| --- | --- |
| בקרת זהויות עריכת הנתון בוויקינתונים | 
* GND: 1196522510
* VIAF: 2926157100619872740003
* WorldCat (עם VIAF): 2926157100619872740003

 |
פנים האצטדיון
**אצטדיון אביבה** (באנגלית: **Aviva Stadium**; הנקרא גם **לאנסדון רוד** או **דבלין ארנה**) הוא אצטדיון כדורגל ורוגבי הממוקם בדבלין, אירלנד. האצטדיון, אשר מכיל 51,700 מקומות ישיבה, הוא ביתם של נבחרת אירלנד בכדורגל ונבחרת אירלנד ברוגבי יוניון, וכן של קבוצת הרוגבי לנסטר.

היסטוריה
--------

האצטדיון נחנך באופן רשמי ב-14 במאי 2010 על ידי הטישך בריאן קוואן. הוא נבנה במקומו של אצטדיון לאנסדון רוד הקודם אשר נהרס ב-2007. ב-2009 רכשה חברת הביטוח הבריטית "אביבה" את זכויות השם של האצטדיון ל-10 שנים ושינתה את שמו לשמו הנוכחי, אצטדיון אביבה. משחק הכדורגל הראשון באצטדיון היה משחק ידידות בין מנצ'סטר יונייטד וכוכבי הליגה האירית. יונייטד ניצחה 7-1 ופארק ג'י-סונג כבש את השער הראשון בתולדות האצטדיון. האצטדיון אירח את גמר הליגה האירופית 2011, תחת השם דבלין ארנה, בו גברה קבוצת פורטו על בראגה בתוצאה 0:1.

האצטדיון נבחר לקחת חלק באירוח משחקי יורו 2020, אך עקב מגבלות שהוטלו באירלנד עקב התפשטות נגיף הקורונה במדינה, הועברו המשחקים שהיו אמורם להתקיים באצטדיון למדינות אחרות.

קישורים חיצוניים
----------------

ויקישיתוף מדיה וקבצים בנושא **אצטדיון אביבה** בוויקישיתוף
* 

* אתר האינטרנט הרשמי של אצטדיון אביבה (באנגלית)
* אצטדיון אביבה, ברשת החברתית פייסבוק

* אצטדיון אביבה, ברשת החברתית אקס (טוויטר)

* אצטדיון אביבה, ברשת החברתית אינסטגרם

* אצטדיון אביבה, ברשת החברתית LinkedIn

הערות שוליים
------------

1. ↑  פתיחת שעריו של האצטדיון הלאומי החדש באתר ה-BBC (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* MusicBrainz: a570a8e7-d572-4b56-8786-b8f109ffe622

 |
**עודד שעשוע** (נולד ב־10 בפברואר 1982) הוא כדורסלן עבר ישראלי ששיחק בעמדת הרכז בקבוצות בליגת העל ובליגה הלאומית בין השנים 2000–2020. גובהו 1.86 מטרים. כיום משמש שעשוע כמנכ"ל ארגון שחקני הכדורסל.

קורות חייו
----------

שעשוע גדל בהפועל גבעתיים אך כבר כנער עבר למכבי רמת גן, עימה זכה גם באליפות ליגת הנוער. במקביל היה השחקן המוביל בנבחרת הכדורסל של תיכון בליך.

עונת הפריצה שלו באה בעונת 2001/2002, במדי עירוני רמת גן, כשאת הקבוצה אימן ארז אדלשטיין. כבר בתחילת העונה ביסס את מעמדו כשחקן שישי, וכשרכז הקבוצה, ליאור ליובין, נפצע לקראת סיום העונה, מילא את מקומו בהצלחה רבה ובביטחון שהפתיע רבים. באותה עונה הגיעה רמת גן עד לגמר הפלייאוף, ושעשוע נבחר לתגלית העונה בליגת העל בכדורסל.

ב-2004 ירדה רמת גן לליגה הלאומית. שעשוע עזב את הקבוצה, ושיחק בהפועל תל אביב, באליצור אשקלון ובמכבי ראשון לציון. ב-2009 הצטרף לעירוני נהריה, וירד עמה לליגה הלאומית בסוף העונה.

שעשוע שיחק בנבחרת הנוער עד גיל 18 שזכתה במקום העשירי באליפות אירופה בשנת 2000, ובנבחרת העתודה שזכתה במקום העשירי בשנת 2002.

שעשוע נחשב לשחקן בעל אוריינטציה הגנתית, לשומר ולחוטף טוב, אך אחוזי הקליעה שלו אינם גבוהים.

ב-2020 לאחר כ-20 שנות קרירה הודיע שעשוע על פרישה ממשחק פעיל ומונה למנכ"ל ארגון שחקני הכדורסל.

קישורים חיצוניים
----------------

* אריאל ימיני, שעשוע של משחק, Mynet הוד השרון, 5 באפריל 2017

הערות שוליים
------------

1. ↑  יעקב מאיר, "לשים את הכדורסלן הישראלי במרכז", באתר ישראל היום, 27 בספטמבר 2020

| תגלית העונה בליגת העל בכדורסל |
| --- |
| 

|  |
| --- |
| 1990: אמישה • 1991: שפר • 1992: בלול • 1993: אשכנזי • 1994: קטש • 1995: סלע • 1996: ספר • 1997: שארפ • 1998: בורשטיין • 1999: ליובין • 2000: ניסים • 2001: איתן • 2002: שעשוע • 2003: בלות'נטל / לימונד • 2004: אליהו • 2005: רוט • 2006: נעימי • 2007: יזרעאלי • 2008: כהן • 2009: מקל • 2010: אסף • 2011: מרטין • 2012: סקוורר • 2013: טימור • 2014: זליקוביץ' / בלייזר • 2015: דאוסון • 2016: משעור • 2017: גינת • 2018: זוסמן • 2019: גרשון • 2020: דוברת • 2021: קרביץ • 2022: צ'אצ'אשוילי • 2023: פריצקי |

 |